text: Wûnseradiel
  Wûnseradiel | |
  ---|---|
  Op 'e romte by Burchwert. | |
  flagge | wapen |
  Wapen fan Wûnseradiel | |
  lokaasje | |
  polityk | |
  lân | Nederlân |
  provinsje | Fryslân |
  sifers en geografy | |
  haadplak | Wytmarsum |
  grutste plak | Makkum |
  ynwennertal | 11.833 (2010) |
  befolkingstichtens | 74,7 / km² |
  oerflak | 317,68 km² |
  ● wêrfan lân | 158,50 km² |
  ● wêrfan wetter | 159,18 km² |
  tal doarpen | 27 |
  ferkearsieren | A7, AN31, N359 |
  skiednis | |
  oprjochte | 1851 |
  oant 1851 | Gritenij Wûnseradiel |
  opheft | 2011 |
  opgien yn | Súdwest-Fryslân |
  no part fan | Súdwest-Fryslân |
  oar | |
  netnûmer | 0515, 0517 |
  postkoade | 8741–8823 |
  tiidsône | UTC +1 |
  simmertiid | UTC +2 |
  webside | www.wunseradiel.nl |
  Wûnseradiel (sûnt 1987 offisjeel Frysk; Nederlânsk: Wonseradeel) is in eardere gemeente yn it westen fan Fryslân. Dizze gemeente hie op 1 jannewaris 2010 in befolking fan 11.833 minsken, en besloech in oerflak 317,68 km². Dêrfan wie 159,18 km² wetter (foar it meastepart in diel fan 'e Iselmar. Wûnseradiel hie fierders in kustline fan 27,4 km lang. It gemeentehûs stie yn Wytmarsum, mar it grutste plak wie Makkum. Ek it Fryske diel fan 'e Ofslútdyk hearde ta Wûnseradiel.
  Skiednis[bewurkje seksje | boarne bewurkje]
  Wûnseradiel is ûntstien út Wildinghe, ien fan de lannen fan Westergoa, dat sels tebekgiet oant yn 'e 14e iuw of mooglik noch earder. It hjit nei Wûns, nei alle gedachten om't it it rjochtsgebiet fan de Wûnzer werstâl wie. Yn de rin fan de tiid is de stêd Boalsert fan dit gebiet ôfskieden. Letter is noch mear gebiet by Boalsert foege.
  Dit gebiet is al sûnt de terpetiid bewenne; der hawwe grûnfyndsten wêst út de lêste iuwen foar Kristus. Earst wie dit terpbewenning, mar yn de 10e iuw waard begûn mei de oanlis fan diken, lykas de Penjumer halsbân. Stadichoan waarden de slinken fan de Marne ôfsletten, en foarme him it hjoeddeiske gebiet. Op de ein fan de 19e iuw binne noch de trije grutte marren yn de gemeente ynpoldere: de Makkumer Mar, de Parregeaster Mar en de Warkumer Mar. Yn 1970 waard der in marreplan foar dizze marren presintearre, mar dat is net trochgongen. Fan de dyk tusken Koarnwert en Surch is yn 1928 it earste stik fan de Ofslútdyk oanlein; by de oanlis fan de dyk ûntstienen ek de doarpen Breesândyk en Koarnwertersân.
  De gritenij Wûnseradiel waard yn 1851 in gemeente nei de ynfiering yn Nederlân fan de gemeentewet fan Thorbecke. Op 1 jannewaris 2011 fúzjearre Wûnseradiel mei de gemeenten Boalsert, Nijefurd, Snits en Wymbritseradiel ta de nije gemeente Súdwest-Fryslân.
  Plakken[bewurkje seksje | boarne bewurkje]
  Wûnseradiel hie 27 doarpen. It haadplak wie Wytmarsum en de oare plakken yn de gemeente wiene: Allingawier, Arum, Breesândyk, Burchwert, Dedzjum, Eksmoarre, Ferwâlde, Gaast, Hartwert, Hichtum, Hieslum, Kimswert, Koarnwert, Koarnwertersân, Lollum, Longerhou, Makkum, Parregea, Penjum, Piaam, Skettens, Skraard, Skuzum, Surch, Tsjerkwert en Wûns. In 28e doarp, Greonterp, ferlear Wûnseradiel by de gemeentlike weryndieling fan 1984, doe't it nei Wymbritseradiel oerhevele waard.
  Gebiet[bewurkje seksje | boarne bewurkje]
  Wûnseradiel leit tusken yn it noarden Harns en Frjentsjerteradiel, yn it easten Littenseradiel, Boalsert en Wymbritseradiel, yn it suden Nijefurd, en yn it westen Noard-Hollân. It westlik part fan dit gebiet is it part fan de Ofslútdyk dat yn Fryslân leit en in stik fan it Iselmar súd dêrfan. Oer de Ofslútdyk, en troch it noardlik part fan de gemeente rint de A7. Súdliker ferbynt it Van Panhuyskanaal Makkum, oan de Iselmarkust, mei de Warkumer Trekfeart dy't troch it súdeasten fan de gemeente rint.
  Befolkingsûntwikkeling[bewurkje seksje | boarne bewurkje]
  - 2010 - 11.833
  - 2008 - 11.914
  - 2004 - 11.939
  - 2003 - 11.931
  - 2002 - 11.971
  - 2001 - 11.946
  - 2000 - 11.804
  - 1974 - 11.729
  - 1964 - 12.324
  - 1954 - 13.635
  - 1880 - 12.863
  - 1848 - 9.270
  - 1796 - 6.989
  - 1714 - 7.483
  Sjoch ek[bewurkje seksje | boarne bewurkje]
  - Fryske doarpen
  - Fryske gemeenten
  - List fan grytmannen fan Wûnseradiel
  - List fan boargemasters fan Wûnseradiel